[{"text_idx": "#000001", "text": "Tour de France\u2019i kollane liidrisa\u0308rk sai hiljuti saja-aastaseks. Sellest alguse saanud liidrisa\u0308rgiloogikat kasutab enamik velotuure. Ehkki meie koduse Tour of Estonia ajalugu pole veel nii uhke, on moomoo olnud selle liidrisa\u0308rkide valmistamisega seotud alates 2016. aastast."}, {"text_idx": "#000002", "text": "Rahvusvahelise Jalgrattaliidu UCI kategooria velotuur on suur asi, vo\u0303ib isegi o\u0308elda, et Eesti rattakultuuri edendamise tarvis (ha\u0308da)vajalik. Klubi Tartu Maraton on seda vo\u0303istlust vedades saavutanud oma rahvaspordiu\u0308rituste ko\u0303rval paljutki. UCI Euroopa tuuri raames (kuhu kuulub ka Tour of Estonia) on 1. kategooria mitmepa\u0308evaso\u0303idud pigem selliste rattamekade pa\u0308rusmaa nagu Prantsusmaa, Itaalia ja Hispaania."}, {"text_idx": "#000003", "text": "Selline vo\u0303istlus on va\u0308ikeriigis erandlik, sest selle korraldamine eeldab oskusteavet ja inimesi ning kulutab meie mo\u0303istes va\u0308ga palju raha. Kui esimesed kaks on Eestis olemas, siis on olnud ka aegu, kus tuuri toimumine on rippunud just viimase to\u0303ttu juuksekarva otsas. Samas on u\u0308rituseks vajaliku pa\u0308devuse ja inimeste ja\u0308tkusuutlikkuseks tuuri toimumine va\u0308ga vajalik."}, {"text_idx": "#000004", "text": "Liidrisa\u0308rkide valmistamine on rattariidebra\u0308ndile su\u0308ndmus ja seda erilisem, kui sa\u0308rgid valmivad koduse velotuuri tarvis. Oleme moomoos uhked, et saame o\u0303mmelda Tour of Estonia liidrisa\u0308rgid. Need on spetsiaalsed vo\u0303istlussa\u0308rgid, mida jaotatakse velotuuri u\u0308ld- ja teiste punktiarvestuste parimatele, aga ka autasustamistel ning kasutamiseks vo\u0303istlusetappidel. Kuna u\u0308he vaheaasta ja\u0308rel on kodune tuur taas ja\u0308lle toimumas ja aastate jooksul on sa\u0308rkide valmistamisega seotud nii kordaminekuid kui ka humoorikaid a\u0308pardusi \u2013, on po\u0303hjust neist pikemalt ra\u0308a\u0308kida."}, {"text_idx": "#000005", "text": "Tour of Estonia liidrisa\u0308rkide komplektis on neli eset. Velotuuri u\u0308ldliider kannab kollast (varasemalt helesinist), parim noor valget, ma\u0308ekuningas punast ja punktiarvestuse liider (aktiivseim rattur) rohelist sa\u0308rki."}, {"text_idx": "#000006", "text": "Tour of Estonia 2021 liidrisa\u0308rgid"}, {"text_idx": "#000007", "text": "To\u0308o\u0308 liidrisa\u0308rkidega algab tavaliselt kuu vo\u0303i paar enne u\u0308ritust. Siis ra\u0308a\u0308gitakse korraldajaga la\u0308bi disain: kas muutuvad sa\u0308rgi va\u0308rvid, sponsorlogod vo\u0303i mo\u0303lemad."}, {"text_idx": "#000008", "text": "Pu\u0308stitasime tunamullu omale uue ja teistmoodi eesma\u0308rgi: teha Tour of Estoniast esimene velotuur maailmas, mille liidrisa\u0308rgid on valminud u\u0308leni materjalidest, mis on tarbija ja/vo\u0303i tootmisja\u0308a\u0308kidest u\u0308mber to\u0308o\u0308tatud. Kui prototu\u0308u\u0308bid va\u0308lja ja\u0308tta, siis saab o\u0308elda, et neist saidki pa\u0308ris esimesed keskkonnasa\u0308a\u0308stlikud rattasa\u0308rgid, mis meie majast va\u0308lja la\u0308inud. See oli taaskasutatud materjalide to\u0303eline avalo\u0308o\u0308k!"}, {"text_idx": "#000009", "text": "Velotuuril osalevate profisportlaste liidrisa\u0308rkide aluseks oleme vo\u0303tnud Pro Race\u2019i sa\u0308rgi, mis sobitub paremini profisportlase peenikese ja vormis kehaga. Sel sa\u0308rgil on va\u0308hem u\u0308leliigset materjali ja kortse ning nii tekib va\u0308hem ka tuulekeeriseid."}, {"text_idx": "#000010", "text": "Erinevalt teistest moomoo eritellimustest saavad liidrisa\u0308rgid valmis pa\u0308ris viimasel hetkel, mo\u0303nikord loetud sekundid enne selgapanekut. See ta\u0308hendab ajalist survet ja keerulist logistikat. Mis siis ta\u0308psemalt neil viimastel hetkedel toimub?"}, {"text_idx": "#000011", "text": "Reeglite ja\u0308rgi on liidrisa\u0308rgil koht kandja meeskonnalogo tarvis, ent need meeskonnad selguvad alles vo\u0303istluse ka\u0308igus \u2013 nii saab ka logo alles siis tru\u0308kkida. Selleks oleme spetsiaalsed masinad vo\u0303tnud vo\u0303istlusele kaasa, et saada sa\u0308rk valmis vahetult peale etappi toimuvaks autasustamiseks. Kui 2019. aastal oli lisandus programmi ka proloog Tallinnas, mo\u0303tlesime korraldajaga la\u0308bi sa\u0308rkidega seotud logistika, st ku\u0308simus, kuidas sa\u0308rke ko\u0303ige o\u0308konoomsemalt Tartu ja Tallinna vahel so\u0303idutada."}, {"text_idx": "#000012", "text": "Keskkonnasa\u0308a\u0308stu nimel o\u0303mbleme tuuriks vo\u0303imalikult va\u0308ikse arvu sa\u0308rgikomplekte, ehkki ko\u0303ikide arvestuste ja pa\u0308evade jaoks ta\u0308hendab see siiski 16-17 sa\u0308rki."}, {"text_idx": "#000014", "text": "Velotuuri aegsete tegevuste selgitamiseks vaatame la\u0308hemalt viimasena toimunud velotuuri enne koroonapandeemiat. Esimese sa\u0308rgikomplekti andsime u\u0308le velotuuri na\u0308dala keskel, kolmapa\u0308eval, samal ajal kui tuur sai alguse esimese etapiga pa\u0308ev hiljem Tallinnas. Et teiseks, reedel toimuvaks Tallinna-Tartu GP-ks oleksid vo\u0303istlejatel logodega sa\u0308rgid seljas, toodi need vahepealsel o\u0308o\u0308l tagasi Tartusse tru\u0308kki ja viidi siis varahommikul uuesti pealinna vo\u0303istlejatele kasutamiseks."}, {"text_idx": "#000015", "text": "Teise etapi ajal o\u0303mblesime valmis veel kuus sa\u0308rki. U\u0308leja\u0308a\u0308nud kahe autasustamise ja laupa\u0308evase kolmanda etapi jaoks valmistasime juurde neid suurusi, mis on juba kasutusse la\u0308inud. Igaks juhuks on meil alati mo\u0303ni sa\u0308rk ka varuks."}, {"text_idx": "#000016", "text": "Velotuuri viimane pa\u0308ev ja kolmas etapp kulges algusest lo\u0303puni Tartus. Vahe eelneva etapiga oli piisavalt pikk ja moomoo peakontor vo\u0303istluskohale nii la\u0308hedal, et teoreetiliselt ei tohtinuks viimase pa\u0308eva sa\u0308rkidega valmistamispinget olla ... La\u0308ks aga pisut teisiti."}, {"text_idx": "#000017", "text": "Viimasel sa\u0308rgitseremoonial on punktiarvestuse parimatele tarvis tru\u0308kitud logodega sa\u0308rke \u2013 sel po\u0303hjusel ja\u0308etakse etapi finis\u030ci ja auhinnatseremoonia vahele lu\u0308hike, 15-minutiline vahe. Seepa\u0308rast me tru\u0308kimasina kohapeale viimegi. U\u0308ldjuhul on see aeg ta\u0308iesti piisav, sest nelja sa\u0308rgi logode tru\u0308kiks kulub ko\u0303igest mo\u0303ni minut, ometi ootasid tseremoonia korraldajad seekord just sa\u0308rkide ja\u0308rel. Asi oli tegelikult kohtunikes, kel vo\u0303ttis lo\u0303pliku ja\u0308rjestuse paikapanek tavalisest rohkem aega."}, {"text_idx": "#000018", "text": "Pa\u0308rast tuuri lo\u0303ppu tru\u0308kime varuks olnud sa\u0308rgid (juhul kui on mo\u0303ni ja\u0308rel) juba rahulikus tempos ja anname need korraldajale u\u0308le raamimiseks. Sellega saavad liidrisa\u0308rkidega seotud tegevused ka lo\u0303pu."}, {"text_idx": "#000020", "text": "Nagu 2019. aasta velotuuril selgus, ei loe vahel isegi aastatepikkune liidrisa\u0308rkide valmistamise kogemus. Olid siis po\u0303hjuseks o\u0308ised to\u0308o\u0308ajad, esimeste keskkonnasa\u0308a\u0308stlike sa\u0308rkide valmistamise a\u0308revus vo\u0303i midagi muud, aga juba esimesel o\u0308o\u0308l kiskusid asjad kiiva."}, {"text_idx": "#000021", "text": "Mis on parempoolsel sa\u0308rgil valesti?"}, {"text_idx": "#000022", "text": "Kuidas me saame ku\u0308ll millegi nii elementaarsega eksida, nagu seda on meie rahvuslipp? Tru\u0308kkimisel on detailid sa\u0308rgil pahempidi, sa\u0308rgi u\u0308lemine serv allpool ja tiimilogo vo\u0303i riigilipp selle asemel peegelpildis ... Eksimisruumi oli piisavalt, et alustada velotuuri kohe u\u0308he (va\u0308ga) ebao\u0303nnestunud sa\u0308rgitru\u0308kiga. Just sellistel hetkedel kuluvad mo\u0303ned varuks tehtud sa\u0308rgid samuti marjaks a\u0308ra."}, {"text_idx": "#000023", "text": "A\u0308ra naera teise o\u0303nnetuse u\u0308le, u\u0308tleb vanaso\u0303na. Kui teisel pa\u0308eval vo\u0303ttis logotru\u0308ki u\u0308le teine kogenud tegija, kes oli esimese tegija eksimuse u\u0308le naernud, sai karistuse temagi \u2013 nu\u0308u\u0308d oli kord meie u\u0308lemerenaabri Rootsi (vo\u0303i siis Nedemsi \ud83d\ude0a) ka\u0308es. Koos selle juhtumiga vahetus ka naerualune."}, {"text_idx": "#000025", "text": "Telli uudised postkasti ja saa e\u2010poe ostudelt 10% soodustust"}]